88

ISIGIDIMI SAMAXOSA, NOVEMBER 1, 1887.

u Radebe uzakubunikela ubukosi ku Ncobo, kuba namhla eyindoda evelile. Akubanga njalo wala nabo u Radebe. Kwaliwa licala lakomkulu lakwa Ma-Hlubi, lalwa liquba u Dlomo ; lalisilwa necala lasekunene lika Radebe, lipetwe ngu Radebe lowo uyisekazi ka Dlomo ngesiko, nakuba emzele wayemzalele u Ncobo, umkuluwa wake. Yagxotwa eyakomkulu yakwa Mahlubi yakulo Dlomo. Ito xa igxotwayo kwavela ama Nkomo amncedisa u Dlomo, wasel’eguqula kwakona (u Dlomo) yalwa yada yancamana yombini, kunga- bangako ide yatshiselwa. imizi. U Dlomo akavumanga kaloku ukupatwa ngu Radebe, yaseliba yimizi ngemizi mhlope, emini.

Xa kubongwa u Dlomo kutiwa—Dlomo dludlululu Wena ngewafela Enqobotyeni angati ama Nkomo angabiko.

Ama Hlubi La abizwa ngonina ka Dlomo, intombi ka Hlubi.

Kutiwa xa abongwayo—

Mahlubi amahle, Mangelengele, amzimba mhle Onga unga ngiwa nje ngowo sana. Anzipo zimnyama kuqwayana (kurwecana).

ISIZATU SEZI ZIBONGO.

Kutiwa kwati kwakuko indlala kakulu, aze ama Hlubi amane epiwa ukudla komkulu, ayeke emaninzi. Kutiwa kwakusiti xa kusak'angezwa aba bangapambili kwabanye babe bemelwe ngenzipo ngaba bangasemva, bebarweca ukuba bazokukangela bacele, zada inzipo zamnyama kurwecana.

UMNOMBO WENKOSI ZAMAHLUBI.

U-Mtimkulu (wanq'angi) uzele u Ncobo inkulu, no Radebe, ekunene.

U Ncobo uzele u Dlomo, ezalelwa ngu Radebe umninawe wake. U Dlomo uzele u Mashiyi inkulu, no Ngwebu ukunene. U Mashiyi uzele u Ntsele inkulu, no Jingose, no Dube, abase kunene.

U Dube u uzele u Ndlakuse inkulu, no Dayide umninawe wake, kwindlu yasekunene, no Ncetezo ixiba.

U Ntsele uzele u Bungane. U Bungane uzele u Mtimkulu inkulu, no Mpangazita enkunene. U Mtimkulu uzele u Langalibalele inkulu, u Ludidi, u Luzipo no Mhlambiso. U Ludidi uzele u Mtengwane inkulu, no Zono ekunene. Bonke ke aba base Griqualand East.

U Luzipo uzele u Mkatshane. Lo u Pesheya kwe Nciba ngoku. U Mhlambiso uzele u Mtongane inkulu, no Sigonyela (Ebenezer) ekunene nabanye. Aba, bakwa Matole.

U-Mpangazita ukunene kuka Bungane, uzele u Sidinane, Mehlo-makulu, Monakali, no Ntaba. U Sidinane uzele u Zibi. U Mehlo-makulu uzele u Ntsinda-ntsinda no Milani. U Monakali uzele u Zibi, ozele u Ncanywa, Sifuba, nabanye. Aba base Ncwazi. U Ntaba uzele u Tomose, umele i Tsitsa.

UMNOMBO WENKOSI ZASEKUNENE.

U Radebe wanqangi uzele u Zulu inkulu, no Mashwabada ekunene.

U Zulu uzele u Dlamini (wanqangi) u Dlamini uzele u Radebe (wesibini.) U Radebe lowo uzele u Dlamini kwindlu enkulu. Kwiqadi lendlu enkulu kwa Manala intombi yakwa Nala, kuzelwe u Ngqumango.

Kwindlu yase kunene, kwintombi yakwa Ncwana engu Ma-Ncwana, kuzelwe u Buhlalu.

U Dlamini lowo wesibini, uzele u Ngwana inkulu, kwaza ekunene kwazalwa u Mndayi kwintombi yakwa Tubela.

U Ngwana uzele u Mijoli, inkulu, no Malangwana, ozele u Dzangwe, inkulu, no Pezisa ekunene. U Dzangwe uzele u Mgijima, ozele u Kapoko inkulu, Zweni, no Kafe, nabanye. U Pezisa uzele u Kala. U Kala uzele u Nkupiso, Mavuso, nabanye. Ekunene kuzelwe u Maqubela no Mvunga, ozele u Luzipo. U Mqubela uzele u Msutu, ozele u Zulu inkulu, no Ty'efu ekunene. Unina ka Maqubela ib’iligorakazi u Gubela igama lake, i Belekazi. Besakuti ukubongwa kwempi yake—

Gubel’esigubudwini,

Mabandla ka Gasela, Kwa Gubela, akuvalwa ngamivalo Sekuvalwa ngama kund’amadoda, njalonjalo.

IMVUNGUZANE.

Kutiwa kwati ugexa lika Maqubela wati esableli komku- lu, kwafika isaqwiti esingumvunguzane, samtabata semka naye, kwati kwakubon’ukuba sekulelwe kwazilwa kwanca- nywa, wagaleleka esapilile, kwati kuba kwakusekwenziwe zonke izinto zokusebenza eloshologu, wati akufika, bamoyika, kuba besiti sel’engumkolonjane (ghost) wabalilolo elihamba ezindle, wada wabuye wabuba.

U Mndavi ngo wentombi yakwa Tubela. Uzele u Mangwane inkulu, ozele u Mzimba, ozele u Ntibane, ozele P. J. Mzimba, Samuel, David, Joseph Dube, no James Laing, kwanamantombazana ke. Kwa nama Ntintili, nama Langa, azalwa ekunene kuka Mangwane.

U Ntintili uzele u Ndlakadla inkulu, Nkewu, no Mpetshu. Unina wabo ngu Ma-Mkwane. Abendlu yasekunene, ngu Gobonci, no Bonani. U Ndlakadla uzele u Lubisi, no Lamani kwindlu enkulu. Ekunene kuzelwe u John, no James.

U Nkewu uzele u John, Pilingane, George, Mapasa, Ngebungwane, nabanye.

U Mpetshu uzele u Mashumi, Fani, Jona, nabanye. U Gobonci uzele u Velelo, John, David, nabanye.

U Bonani uzele u Tomose, James, Mzimba, nabanye. U Lubisi uzele u Mndayi, Tomose nabanye.

UMNOMBO WAMA BELEDWANE.

U Mashwabada uzele u Makwelo, no Sibenya kwindlu enkulu no Ngob’izembe ekunene. Unina ka Ngob’izembe ngu Ma-Reledwane.

U Ngobizembe uzele u Mvelase, ozele u Ndaba-zandile, Mhlomi, no Citwa. U Ndabazandile uzele u Ncwana.

U Mhlomi uzele u Mabele, ozele u Ndiko, ozele u Mshwe shwe. U Citwa, uzele u Mdeni.

U Sibenya uzele u Lutshaba inkulu, u Matshaya ekunene. Unina ka Matshaya ngu Ma-Ra-ule.

U Makwelo uzala u Mahlapahlapa inkulu, no Maguqi umninawe wake. U Mahlapa-hlapa uzele amawele, u Dubo elikulu, no Ntloko-mbi, afela edulini elikula nabanye. U Maguqi uzala u u Bupaluli inkosi ye Mihlanga. Iti—Vapi! ukufunga. U Bupaluli use Lusutu. Impi ka Mehlo-ma- kulu iti ukufunga—Zulu ka Ntini! Ikolise ukuba se Witte- bergen intlalo yayo.

U Lutshaba, ozele u Zimema inkulu, owafa ngemfazwe ka Mlanjeni, no Matomela ekunene. U Zimema uzele u Zulu ose Hewu ngoku. U Matomela uzele u Mbane inkulu no Diba oweqadi lakulo Mbane.

*(Isaqutywa.)*

ISAZISO SAKWA RULUMENTE.

KUYAZISWA kubo bonke abemiyo, kwiziqwenga (Field  
cornetcies) ezitile zesisitili (Division) ukuba

abantu abamiselwe ukwamkela amagama abavoti, (Register-  
ing Officers) nje ngomteto we Palamente bawuqalile ukuwenza lomsebenzi, njengokomteto wabavoti, (RegistrationAct) we 1887. Okokuba siti eso isiqwenga esipetwe ligosa (Field Cornet) siqokelele amagama abantu abanemfanelo yokuvotela unyulo Iwabaya e Palamente,.

Ukuze ke kubeko inani elifumanekayo ngokufezekileyo,  
nokuze kungabiko ngozi ingatintela amagama anemfanelo  
mabati bonke abanebango lokuvotela abaya e Palamente,  
bangenise izibango zabo kulomagosa ezondawo amiselweyo  
(Registering Officers) bati okunye bacikide indawo zokuba  
azi angaba abalwe kade na awabo amagama, abekwa eluhlwi-  
Iwanemfanelo, kwangosuku olusengapambi kolokuvalwa  
nokuba kungalo kanye,

Ke, abamkeli magama bazo zonke eziqwenga zesisitili  
(Division) ngabo aba bamagama adwele ngasezants’ apa.

I balwe ngolusuku Iwe 5 ku October 1887.

JAMES F. BOYCE.

Acting Civil Commissioner.

Amabala ekuya kunyulwa kuwo ase victoria east.

AMAGAMA AMA GOSA.

AMABALA.

ABAMKELI MAGAMA. I KAYA.

1. Alice H. P. Hutchins
2. Etyume pezulu H. Edkins
3. Etyume ezantsi C. Amos
4. Egxwetera J. E. Slater
5. Ngqakayi Geo. Slater
6. Edongwe W. Cockcroft

Usuku lokupela ekwamkeleni  
December 1887.

Alice

Gcato.

Gulukuqawe.  
Aberdeen.

Post Victoria.

Kingston,  
amagama yi 15 ku

JAMES F. BOYES.

Acting C. C.

ISAZISO.

KUFUNEKA abakandi bentsimbi. Incibi yokukanda  
ibenye, ize kusebenza ngemini (journey-man).

Abafuna ukufunda lomsebenzi (apprenticies) babe babini.  
Bonke abafuna lomsebenzi babalele ku—

Rev. CHAS. TABERER.

St. Mathews, Oct. 8th. 1887.

Elipepa lishicilelwa E-Lovedale Institution ekuqalekeni  
kwe nyanga.